আপনাকে খেয়াল রাখতে হবে যাতে আপনি একই কাজ করতে করতে আপনার একঘেয়েমি পেয়ে না বসেন। একঘেয়েমি জীবনে হতাশা ডেকে আনে। আবার যেই কাজটি বেশি সময় ধরে করতেই হবে সেক্ষেত্রে আপনি সেই কাজের ফাঁকে ফাঁকে আপনার প্রিয় কাজ গুলোও করে ফেলতে পারেন। তাহলে দেখবেন আপনার একঘেয়েমি লাগবে না। আবার কাজ করেও আনন্দ পাবেন এবং অনুপ্রাণিত হবেন। কিন্তু এর বিপরীত ঘটলে দেখা যাবে আপনি সেই কাজটি করতেই একঘেয়েমি পেয়ে অলস বা হতাশ হয়ে গেছেন। পরে সহজ কাজগুলোতেও আপনার মন বসবে না। তখন সব দিক থেকেই আপনি ব্যর্থতায় পতিত হবেন। তাই সফল হবার জন্য সামঞ্জস্যপূর্ণ জীবন-যাপন অন্যতম নিয়ামক।